prajā́patervísrastāddevátā údakrāmaṃstaméka evá devo nā̀jahānmanyúreva sò 'tinnantarvítato 'tiṣṭhatsò 'rodīttásya yānyáśrūṇi prā́skandaṃstā́nyasmínmanyau prátyatiṣṭhantsá evá śatáśīrṣā rudraḥ sámabhavatsahasrākṣáḥ śatéṣudhirátha yā́ anyā́ vipruṣó 'pataṃstā ásaṃkhyātā sahásrāṇīmā́ṃlokā́nanuprā́viśaṃstadyádruditā́tsamádrudrāḥ sò 'yáṃ śatáśīrṣā rudráḥ sahasrākṣáḥ śatéṣudhirádhijyadhanvā pratihitāyī́ bhīṣáyamāṇo 'tiṣṭhadánnamichámānastásmāddevā́ abibhayuḥ